68 
OBSERVATIONES ZOOLOGICAE, 
Miram , media hyeme , et ipso solstitio hyberno Ao. 7. (1799.) pilos 
adeo facile delabi. 
Quum antea major visus fuisset sciuro vulgari, aestate anni 8. (1800.) 
aequali magnitudine fuit , multum in dorso fulvo-grisei habuit , superficies 
in dorso auricularum nullatenus alba , qualis fuerat hyeme ; plus quoque 
fulvi in lateribus et dorso pedum habuit, quam anno praecedente. Eo quoque 
tempore nuces plerumque aspernatus est. 
Plurimi cibi animalculum est. Meridie jam unciam panis et duas parvas 
castaneas voraverat, et adhuc avide appetebat. Vesperi aliam unciam panis 
bene appensam voravit. Quum ultra praeberem , abscondidit. Quotiescunque 
tamen lucernam manu tenens accederem , ex nido exsiliit , et quinque adhuc 
castaneas quas praebui, cupide absolvit. Cur panem cupide acceperit , quum 
aliam pridie praebitam portiunculam neglexerit , et jacentem reliquerit, ignoro. 
Sacchari valde amans. Saccharum pulverulentum etiam lambendo absumsit. 
Cucullum chartaceum in quo saccharum candum inclusum erat, cupidissime 
totum aufuratus est et abstulit. Laganum lacteatum non detrectavit. Sed pa- 
stam crudam ex radice solani tuberosi , amygdalis et saccharo non tetigit : 
neque et nuces arrosit pruni damasceni. Coffeam non tostam vix tentatam 
rejicit, neque alia semina ejus postea tangit. Zeam maydem cupide quidem, 
sed non nisi corcula vorat , et quidem haec ante nuces juglandes appetere mihi 
visus est. 
Lambit syrupum , et coffeam cum lacte. Lac cupide lambit ex orbe simul 
cum duabus caniculis , his licet frendentibus. Reliquit tamen sponte , antequam 
omne exhaustum esset. 
Lac avide haurit , et praecipue si quid sacchari liquefacti superesset in 
fundo vasculi ex quo thea hauritur. 
Laganum mellitum majusculum abstulit et vorare coepit. Panem tostum 
amavit , sed reliquit contra panem coffeae decocto cum lacte intincto , quo 
Theam etiam sine saccharo tepidam amat, 
tandem nihil magis amavit. 
Carnes respuit, sed fringillae coelibis cranium cerebro exhausit. (Quod 
et lemures faciunt.) 
Piscis vesicam aliquando arrosit. 
Juglandes castaneis praefert. Semina iridis pseudacori non tangit ; coicis 
lacrymae non nisi fracto ante putamine. 
Panem crustulentum commanducatum lubenter vorat, sed si cum saccharo 
